F'dan l-aħħar tliet ġimgħat ħarġu ħafna stejjer kemm fuq Dr. Robert Abela u kif ukoll fuq Dr Chris Fearne. Ftit qabel, kellna l-istorja tal "raid" li sar mill-pulizija fuq il-propjeta' ta' Joseph Muscat. Mhux ser nargumenta li dawn il-leaks jew xi uħud minnhom qed joħorġu bi tpattija tar- raid li sar fuq il-propjeta' ta' Joseph Muscat. Dawn qed joħorġu minn ħafna inħawi biss hemm wisq kumbinazzjonijiet u xi ħadd x'imkien qed jerġa' jipprova jikkoordina kollox. Jien ma għandix dubju li Joseph Muscat jaf b'ċertu ħwejjeġ u stejjer. L-istess Prim Ministru, Robert Abela, qal il-Ħadd li għadda, f'attivita' politika f'Ħal Tarxien biex il-Laburisti jistennew aktar attakki ta' dan it-tip. Il-Prim Ministru rrefera għal-laqgħa li kellu l-istrateġista ewlieni tal-Partit Nazzjonalista, Christian Peregin ġewwa Costa Coffee. Il-problema li għandu l-Partit Nazzjonalista hija li Bernard Grech ma jistax jgħajjar lil Robert Abela. Dan is-sit ħareġ li Bernard Grech għandu VAT mhux imħallsa. Sallum, din l-aħbar ma ġietx miċħuda. L-anqas ma nfetaħ libell kontra dan is-sit. Imma fuq din l-istorja ta' 30,000 euro VAT mhux imħallsa minn Bernard Grech ħadd ma jikkummenta – għalkemm il-media tgħid li hija indipendenti! L-anqas dik Laburista ma attakkatu fuqha. Imbagħad l-istess Joseph Muscat spiċċa jagħti intervista lil Lovin Malta. Dawn it-tip ta' intervisti ma jaqgħux mis-sema. Warajhom jkun hemm ħsieb u strateġija politika. Kellna wkoll l-istorja fuq il-Malta Today fuq l-ex-Kummissarju tat-Taxxa, Marvin Gaerty. Ma għandix dubju li din ħarġet minn sorsi Laburisti. Ħarġet biex ikun hemm devjazzjoni fuq dak li għaddej. Is-sors mnejn ħarġet jidher ċar li hu mill-investigazzjoni tal-pulizija. Biex sar dan, żgur hemm il-barka tal-gvern. Imma jekk xi ħadd jaħseb li kollox ser jieqaf hawn qed jgħarralu. Kull ma nista' ngħid li dan għadu l-bidu. Kienet The Malta Independent stess li ppubblikat artiklu fejn qalet li dak li għadu kemm ġie mikxuf huwa biss il-bidu. The Malta Independent kienet qed tirreferi għal dak li qalu tar-Repubblika. https://www.independent.com.mt/articles/2022-02-15/local-news/What-was-uncovered-is-just-one-episode-of-a-career-of-illegitimate-profits-Repubblika-says-on-PM-6736240639?fbclid=IwAR2XRnNo7vNJL6vVn2Eb8xnKFqyyaLq5a6FrVpmmce4UOJUc9JYsDv7usA0 Fi kliem ieħor dak li ħareġ s'issa fil-media huwa biss il-bidu ta' kampanja biex finalment jitniżżel il-Prim Ministru Robert Abela. Dan is-sit jinsab infurmat li fost informazzjoni li nġabret u ser toħroġ fil-media waqt din il-kampanja elettorali hemm anki dwar flus u salarji li daħħlet il-mara tal-Prim Ministru fuq il-pożizzjoni u l-bordijiet li hija kienet fuqhom. Fuq kollox, hemm aktar stejjer dwar flus li jdaħħal jew kien daħħal l-istess Prim Ministru. Imma kif kixfet Repubblika, kollox qed jinħadem strateġikament. Ser tkun kampanja qalila li ma ser tħalli lill-ħadd barra, l-anqas lin-nisa tal-mexxejja.